Se întâmplă să mai ai acasă o monedă de 1 ban din anul 1952? De cele mai multe ori, monedele vechi sunt păstrate de bunici sau părinți, pentru a le arăta urmașilor cum erau banii „pe vremuri”. De data aceasta, în atenție se află o monedă veche de 72 de ani, care se vinde la un preț uriaș pe internet. Iată mai jos prețul!
Românii încarcă zilnic anunțuri cu obiecte de vânzare. Printre acestea se numără și cele vechi de peste jumătate de secol. Pe diverse platforme pot fi regăsite anunțuri cu monede, bancnote vechi, televizoare cu tub, păpuși din perioada ceaușistă, piese de mobilier făurite din lemn masiv, dar și cărți, tablouri sau bijuterii. De data aceasta, în atenție se află o monedă de 1 ban din anul 1952. Se vinde la un preț considerabil, la peste șapte decenii distanță de când s-a aflat în circulație.
Pe o platformă unde se oferă către vânzare diverse produse sau servicii există un anunț în care un utilizator vrea să vândă o monedă de 1 ban. Moneda veche de 72 de ani este oferită la prețul de 5.000 de lei.
„Vând o monedă de un ban din 1952, preț 5.000 RON”, se arată în mesaj.
Moneda de un ban din anul 1952 a avut un tiraj de 67.400.000 de piese. Moneda are un diametru de 15 milimetri și o grosime de 0,75 milimetri. Moneda de un gram conține Cupru-Nichel-Zinc. Are muchia zimțată, designerul ei a fost Haralamb Ionescu, iar pe avers se regăsește stema țării.
Internetul ascunde o multitudine de „comori”, iar colecționarii sunt primii care le „vânează”. Tot din categoria numismaticii, se oferă către vânzare, pe internet, o monedă de 20 de lei din 1991. Aceasta prezintă chipul lui Ștefan cel Mare și a putut fi utilizată până în anul 2003. Vezi AICI la ce preț se vinde.
Sursă foto: Olx, Pixabay